Diari Oficial de la Generalitat Valenciana


Sumari del DOGV 5262, del 19-05-2006 (2006/4914)

Notificació a Agencia Eva Serrano Martínez e Hijos, SL. Expedient número 040/2005-A.
------------------------------------------------------------------------------------

### Dades del document

Número de DOGV
:   5262

Data del DOGV
:   19-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/4914


Organisme emissor
:   Conselleria d'Infraestructures i Transport

Tipus de document
:   Anunci

Notificació a Agencia Eva Serrano Martínez e Hijos, SL. Expedient número 040/2005-A. [2006/A4914]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'Agencia Eva Serrano Martínez e Hijos, SL, que s'ha dictat el laude en l'expedient 040/2005-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
Alacant, 27 de gener de 2006. A les 10.00 hores es constituïx la Junta Arbitral del Transport d'Alacant en la seu de l'avinguda d'Aguilera, 1, pels membres expressats al marge, a fi de dictar el laude arbitral sobre la controvèrsia plantejada en l'expedient 040/05-A, promogut pel Grupo Tir Transportes, SL, amb domicili a València contra l'Agencia Eva Serrano Martínez e Hijos, SL, amb domicili a Alacant, en relació amb la reclamació següent: impagament de ports per servici de transport realitzat entre Holanda i Espanya el 5 d'agost de 2004 per valor de 1.566,00 euros (mil cinc-cents seixanta-sis euros) inclòs l'impost sobre el valor afegit, més els gastos produïts i els interessos de demora. Comença la vista oral sense la compareixença de la reclamada, tot i haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora José Manuel Aparisi Torres, que ratifica la seua demanda i quantia expressades i manifesta alhora que la competència de la Junta Arbitral del Transport d'Alacant està determinada pel sotmetiment exprés de les parts arreplegat en l'orde de càrrega per a la prestació del servici, entregada per la reclamada i acceptada per la reclamant. Així mateix són aportats a l'expedient, com a proves documentals, l'orde de càrrega esmentada, la carta de port internacional (CMR) i la factura emesa per la reclamant. Considerant la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i Llei 29/2003, de 8 d'octubre, ja que afecta les qüestions competencials de les juntes arbitrals del transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat, s'arriba per unanimitat al següent laude: estimar parcialment la demanda interposada pel Grupo Tir Transportes, SL, contra l'Agencia Eva Serrano Martínez e Hijos, SL, per considerar formalitzat el contracte i realitzades les prestacions convingudes sense que haja pogut constatar-se el pagament dels ports meritat i desestimar la reclamació en la part relativa a gastos generats ja que estos no han sigut acreditats. En conseqüència amb el que s'ha exposat, la part reclamada Agencia Eva Serrano Martínez e Hijos, SL, haurà d'abonar a la reclamant Grupo Tir Transportes, SL, la quantitat de 1.566,00 euros (mil cinc-cents seixanta-sis euros) inclòs l'IVA, en concepte de ports després de la liquidació, més els interessos legals de demora que es produïsquen des del moment de la interposició de la demanda el 17 d'octubre de 2005 fins a la data del present laude.  
Contra esta resolució arbitral únicament es pot interposar recurs d'anul·lació davant de l'Audiència Provincial, que haurà de presentar-se en els deu dies següents al de la notificació del laude, o d'aclariment, en els cinc dies següents al de l'esmentada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. La qual cosa, perquè se'n tinga constància, s'arxive i es trasllade a les parts, firmen els membres de la junta al lloc i en la data indicats.  
Alacant, 19 d'abril de 2006.. El president: Manuel J. Gálvez Acero.